וולברין (משחק וידאו)

וולברין (באנגלית: Marvel's Wolverine) הוא משחק וידאו מסוג הרפתקאות-פעולה מסוגת גיבורי-על שנמצא בפיתוח על ידי חברת "Insomniac Games" ועתיד להיות מופץ על ידי חברת "Sony Interactive Entertainment". המשחק מבוסס על דמותו של אנטי-הגיבור וולברין מבית מארוול קומיקס, ועלילתו שואבת השראה מדמותו, כפי שהוצגה בחוברות הקומיקס השונות לאורך השנים ובעיבודים שונים במדיות אחרות. משחק זה הוא משחק המשך עצמאי בסדרת "ספיידרמן". במהלך פיתוחו של "ספיידרמן" (2018) עבור פלייסטיישן 4, דנו "Insomniac Games",‏ "Sony Interactive Entertainment" ו-"Marvel Games" בפיתוח משחקים נוספים שבמרכזם יעמדו דמויות נוספות מבית מארוול קומיקס מעבר לדמותו של ספיידרמן, והועלה הרעיון לעבד את דמותו של וולברין עבור משחק וידאו עתידי. פיתוחו של המשחק הוכרז רשמית בספטמבר 2021, לצד מעורבותם של הבמאי הקריאייטיב בריאן הורטון ובמאי העלילה קמרון כריסטיאן, ששיתפו פעולה בעבר בפיתוח המשחק "ספיידרמן: מיילס מוראלס" (2020). המשחק נכתב על ידי תסריטאית "מיילס מוראלס", מרי קני, ותסריטאי "ספיידרמן 2" (2023), וולט ויליאמס וניק פולקמן. במהלך התקפת תוכנת כופר ממוקדת על "Insomniac Games" שאירעה בדצמבר 2023, הודלפו משחקיות וקטעי עלילה פוטנציאליים מתוך המשחק לציבור לזמן קצר. המשחק עתיד לצאת לשוק אקסקלוסיבית עבור פלייסטיישן 5. עלילת המשחק עתידה לכלול דמויות שונות הקשורות לעברו של וולברין ולמיתוס "האקס-מן" בקומיקס ובעיבודים שונים שנעשו לה. עלילת המשחק עוקבת אחר קורותיו של ג'יימס "לוגן" האולט / וולברין, מוטאנט בן מאות שנים בעל טפרים נשלפים, אינסטינקטים חייתיים מוגברים ויכולות ריפוי מואצות, אשר הושתל בשלדו סגסוגת אדמונטיום בלתי-ניתנת להריסה בעקבות ניסויים אינטנסיביים. במהלך פיתוחו של המשחק "ספיידרמן", עסקו החברות "Marvel Games"‏, "Insomniac Games", ו-"Sony Interactive Entertainment" בדיונים אודות פיתוח משחקים עתידיים פוטנציאליים על בסיס דמויות מבית מארוול קומיקס; בין ההצעות שעלו שוב שוב, עלתה ההצעה לפתח משחק שיעסוק בדמותו של וולברין. צוות הפיתוח נמשך לדמותו של וולברין בעקבות המצפון המוסרי הדומה שהוא חולק עם ספיידרמן, והעובדה ש"שני הגיבורים מרגישים שעליהם להגן על אנשים שפחות מסוגלים לעשות זאת בעצמם". בסופו של דבר, בחרה "Insomniac Games" להציע את הרעיון הזה בפני "Marvel" ו-"SIE" בתור המשחק הבא שלהם בעקבות שיתוף הפעולה המוצלח שלהם עם שני הצדדים בפיתוח משחקי "ספיידרמן". פיתוחו של המשחק הוכרז לראשונה על ידי חברת "Insomniac Games", לצד ההכרזה על "ספיידרמן 2", במהלך אירוע "PlayStation Showcase" שהתקיים ב-9 בספטמבר 2021. זמן קצר לאחר מכן, אישר צוות הפיתוח המפתחים כי עלילת המשחק תהיה עצמאית, אך תחלוק את המשכיותה עם משחקי סדרת "ספיידמן". עוד נמסר כי על פיתוח המשחק יופקדו בריאן הורטון וקמרון כריסטיאן, שישובו לביים קריאייטיבית ועלילתית (בהתאמה) את המשחק לאחר שעשו זאת עבור "ספיידרמן: מיילס מוראלס" (2020), והורטון אף תיאר את עבודתו על המשחק כ"בעל קנה-מידה ענקי וטון בוגר" בהשוואה לעבודתו על "מיילס מוראלס". על כתיבת העלילה הופקדה התסריטאית מרי קני, לצד תסריטאי המשחק "Spec Ops: The Line", וולט ויליאמס. באפריל 2022, אושר רשמית כי שלב צילומי לכידת התנועה החל לאחר שהאנימטור הראשי, מייק יוש, צייץ בחשבונו האישי בטוויטר תמונה של בימת קול המיועדת ללכידת תנועה. ביוני 2023, חשף ניק פולקמן, תסריטאי-שותף של המשחק "Ratchet & Clank: Rift Apart"‏ (2021), בחשבונו האישי בטוויטר את מעורבותו בכתיבת העלילה למשחק במקביל לכתיבת עלילת "ספיידרמן 2". באוקטובר 2023, אישר מחדש במאי הקריאייטיב של "ספיידרמן 2", בריאן אינטיהר, את המשכיותה המשותפת של המשחק לסדרת משחקי "ספיידרמן". בדצמבר 2023, היוותה "Insomniac Games" מטרה למתקפת תוכנת כופר שפגעה במסמכי פיתוח שונים ובמידע אישי של העובדים. בין החומרים שאליהם הושגה גישה והודלפו לאינטרנט נמצאו תמונות מבט-ראשון על המשחק ואמנות קונספט של דמויות נוספות מתוכו. מבצעת הפריצה, קבוצת ההאקרים "Rhysida", איימה לפרסם את כל התמונות והמשאבים שהושגו לאחר שבוע ממועד הפריצה, ובנוסף ערכה מכירה פומבית עבור הנתונים עם מחיר התחלתי של 50 ביטקוין, השווים בערכם ל-2 מיליון דולר. "Sony Interactive Entertainment" פרסמה הצהרה ל-"Video Games Chronicle" המציינת את כוונתה לחקור את הדיווחים סביב הפריצה, אך לא צפתה שהתקרית תשפיע על חטיבות אחרות של SIE או "Sony Corporation" בכללותה. עם סיום הדדליין, מידע על החברה כולל נתוני עובדים, מודלים שונים ודוחו"ת הפקה עבור משחקים שונים שהיו בשלבי פיתוח שונים פורסמו באינטרנט בהוראתה של "Rhysida". חומרים אלו כללו פרטים הקשורים למשחק, כמו קטעי משחקיות, בדיקות אנימציה ומודלים, קונספט ארט, פרטי עלילה ודמות סופיים, כמו גם מידע רגיש הנוגע לצוות הבית וצוותי הקבלנות המעורבים בפיתוח המשחק, כולל חשיפה לא מכוונת של צוות המדבבים של המשחק. בשעות שלאחר ההדלפה, קובצי מידע ראשוניים של המשחק הניתנים לשיחוק הופצו באופן דומה באינטרנט והפכו לנגישים על ידי מערכות מידע. "Sony Interactive Entertainment" הגיבה בהוצאת הודעות על תביעה מטעם חוק זכויות היוצרים של המילניום הדיגיטלי באמצעות ספקי שירותי אינטרנט, כלפי כל אדם שניסה להוריד ולשחק באמצעות הקבצים. "Insomniac Games" פרסמה הצהרה שהתייחסה לפריצה שלושה ימים לאחר מכן, בה הצהירה כי האירועים שהתרחשו גבו מחיר רגשי "מעיק ביותר" מצוותי הפיתוח המעורבים בפרויקטים העתידיים שלהם, אך פריצת הנתונים לא תשפיע על תוכניותיהם, כולל פיתוח המשחק. בהצהרה זו, הודתה החברה בנוסף לקהילת תעשיית משחקי הווידאו על "החמלה והתמיכה הבלתי-מעורערת" שהובעו כלפי המשחק וצוות הפיתוח, ואישרו שהם ישתפו פרטים נוספים כשהעיתוי יהיה מתאים. אירועי המתקפה והשלכותיה הלא-מוצדקות על צוות הפיתוח זכו לאהדה רחבה בכל תעשיית משחקי הווידאו. חברת הפיתוח וההוצאה לאור "Remedy Entertainment" כינתה את המתקפה "באמת מבישה וחסרת-כבוד." דובר "Remedy Entertainment", אריק סטירפ, פרסם הצהרה נפרדת, בה ציין כי עצם השימוש במונח "הדלפה" לא מתאר במלואו את היקף עוגמת הנפש שנגרמה ל-"Insomniac Games" והוקיע את ערוצי חדשות הבידור ומשפיעני המדיה החברתית על ניסיון להציג ולדווח על חומר שנרכש באופן בלתי-חוקי כגון החומרים הקשורים למשחק. רמי איסמעיל, מייסד שותף לשעבר של האולפן העצמאי "Vlambeer", הביעה את תמיכתו במפתחים העובדים עבור "Insomniac Games" וציין, "זה מעבר לדפוק – האקרים שמדליפים נתוני משחק ממש דפוקים, אבל הדלפת נתונים של עובדים היא בלתי-נסלחת לחלוטין." עידוד הובע גם ממפתחים אחרים בצוותים אחרים העובדים עבור "PlayStation Studios", כמו במאי הקריאייטיב של סטודיו "Santa Monica", קורי ברלוג, והנשיא-שותף של "Naughty Dog" וראש מחלקת הקריאייטיב ניל דרוקמן. במהלך אירוע "PlayStation Showcase", נמסר כי המשחק עתיד לצאת לשוק אקסקלוסיבית עבור פלייסטיישן 5. התקפת תוכנת הכופר על "Insomniac Games" בדצמבר 2023 חשפה רשימה של משחקי וידאו נוספים על בסיס מארוול קומיקס הנמצאים בשלבי פיתוח שונים, ואת העובדה כי המשחק מיועד לשמש כמשחק ראשון בטרילוגיה מתוכננת שתעמיד במרכזה את צוות האקס-מן. יתר על כן, הפריצה אישרה את קיומה של הסכם רישוי חדש בין "Insomniac Games", המוציאה לאור "Sony Interactive Entertainment" ו"מארוול", על הפקת משחקי וידאו של "אקס-מן" בשיתוף פעולה עד לפחות לשנת 2035, בהנחה שאמנם דמויות ואלמנטים מתוך "אקס-מן" יוכלו עדיין להופיע בכותרים אחרים של "מארוול", אך "מארוול" לא תוכל להכריז על משחקי "אקס-מן" ברישיון מבעלי אתרים אחרים עבור קונסולות, מחשבים ושירותי ענן בזמן שההסכם יהיה בתוקף, וגם לא יוכלו לאפשר למפרסמים אחרים של צד ראשון כמו "Xbox או "נינטנדו" להשתמש בדמויות או אלמנטים הקשורים ל"אקס-מן" עבור יתרון תחרותי במשחקי "מארוול" מרובי פלטפורמות. במהלך קידום המשחק "ספיידרמן 2" באוקטובר 2023, נשאל במאי הקריאייטיב בריאן אינטיהר בפודקאסט של IGN בנוגע לפוטנציאל למשחק עתידי שישלב בין דמויותיהם של ספיידרמן לוולברין של, במיוחד בהתייחס להכללתה של חליפה דמויות-וולברין עבור מיילס מוראלס / ספיידרמן במשחק הקודם. אינטיהר הצהיר שהוא מעדיף שצוות הפיתוח של "וולברין" יישאר מחויב לגרום למשחק לעמוד בפני עצמו, אך לא שלל את האפשרות לשלב את הדמויות בקרוסאובר עתידי. "וולברין – קדימון הכרזה", קדימון משחק הווידאו באתר יוטיוב, 9 בספטמבר 2021 Valentine, Rebekah (September 9, 2021). "Insomniac Is Making Marvel's Wolverine". IGN. Retrieved April 28, 2024. "Marvel's Spider-Man 2 and Marvel's Wolverine revealed". PlayStation.Blog. September 9, 2021. Retrieved September 9, 2021. Stanley, Alyse (September 9, 2021). "Sony Reveals New God of War 2, Spider-Man 2 and Wolverine game at PlayStation 5 showcase". The Washington Post. Retrieved April 30, 2024. Stewart, Marcus (September 13, 2021). "Marvel's Wolverine Is A 'Mature', Full-Sized Game, According To Creative Director". Game Informer. Retrieved April 30, 2024. Kenney, Mary [@maryknews] (September 9, 2021). "***updates Twitter bio just like, real quick" (Tweet). Archived from the original on September 10, 2021. Retrieved April 30, 2024 – via Twitter. Tu, Trumann (October 23, 2021). "Wolverine Game Will Be Written By Spec Ops The Line Writer". Game Rant. Lang, Brad (April 22, 2022). "Marvel's Wolverine Gets Promising Development Update". Comic Book Resources. Retrieved April 30, 2024. Folkman, Nick [@nickfolkman] (June 13, 2023). "Me this week. b/c I've wrapped up my work on Spider-Man 2 and am now writing on Wolverine! 🔪🔪🔪" (Tweet). Retrieved April 30, 2024 – via Twitter. Bailey, Kat (October 27, 2023). "Insomniac Confirms Wolverine Game Is Set in the Same Universe as Spider-Man 2". IGN. Retrieved April 30, 2024. Tassi, Paul. "Warning: 'Wolverine' Leaks Begin After Alleged Insomniac Hack". Forbes. Retrieved May 3, 2024. "Insomniac has reportedly been hacked, potentially exposing personal data and Wolverine details". VGC. December 12, 2023. Retrieved May 3, 2024. Yin-Poole, Wesley (December 19, 2023). "Insomniac Hackers Release Stolen Data, Leak Wolverine Videos, Future Projects and More". IGN. Retrieved May 3, 2024. "Sony's Video Game Plans Leaked by Ransomware Group". Bloomberg.com. December 19, 2023. Retrieved May 3, 2024. Trending ⭐ (December 21, 2023). "What We Know About 'Marvel's Wolverine' PS5 Game: Release Date, Gameplay And Voice Cast". Medium. Retrieved May 3, 2024. "Wolverine Fans Warned After Playable Build Leaks Online". Gaming. Retrieved May 3, 2024. Official, Insomniac Games (December 22, 2023). "An update regarding Insomniac and Marvel's #WolverinePS5". X. Retrieved May 3, 2024. Official, Remedy Entertainment (December 19, 2023). "Our sympathies to @insomniacgames and all the affected team members. After all the effort and dedication they have poured into their games, they didn't deserve this. No one does. The hackers also leaked employee's personal information, which is truly disgraceful and shameful". X. Retrieved May 3, 2024. Stirpē, Eric (December 19, 2023). "What happened to Insomniac is not a "leak;" it was a malicious blackmailing by hackers that dragged people's personal info and privacy into the mix. Every outlet, every influencer, using material procured by these hackers in their own "news" and "content" should be ashamed". X. Retrieved May 3, 2024. Ismail, Rami (December 19, 2023). "My heart goes out to everybody at Insomniac Games. This is beyond fucked up - hackers leaking game data is already really fucked up, but leaking employee data is absolutely inexcusable". X. Retrieved May 3, 2024. Cryer, Hirun (December 19, 2023). "Games industry reacts as Insomniac's decade-long plans for Marvel's Wolverine, Spider-Man, and more leak: "Truly disgraceful and shameful"". gamesradar. Retrieved May 3, 2024. Andersen, Kenneth (December 20, 2023). "Rival studios condemn Insomniac hack and lament being a game developer in 2023". Metro. Retrieved May 3, 2024. Kevin Knezevic, Marvel's Wolverine game announced for PS5, CNET "X-Men Games Will Be Sony Exclusives For More Than A Decade, Leak Reveals". Kotaku. December 19, 2023. Retrieved May 3, 2024. Yin-Poole, Wesley (December 19, 2023). "Sony Signs Deal With Marvel to Make Exclusive X-Men Games Until 2035, Insomniac Cyber Security Attack Reveals". IGN. Retrieved May 3, 2024. "Is Wolverine in Marvel's Spider-Man 2?". Gaming. Retrieved May 3, 2024. "Marvel's Spider-Man and Wolverine Confirmed to Take Place in Same Universe". Gaming. Retrieved May 3, 2024. Bailey, Kat (October 27, 2023). "Insomniac Confirms Wolverine Game Is Set in the Same Universe as Spider-Man 2". IGN. Retrieved May 3, 2024.